**גשם** (במקור: **Дождь** – **דוז'ד,** ידוע גם כ- TV Rain) הוא שמה של חברת חדשות בשפה הרוסית בבעלות פרטית וערוץ טלוויזיה באותו שם.

החברה מפעילה ערוץ טלוויזיה עצמאי בהולנד המשדר לקהל דובר רוסית ברחבי העולם.

בעבר התקיימה החברה כערוץ טלוויזיה עצמאי שבמקור שידר מרוסיה. הערוץ היה בעל תפוצה רחבה ונקלט בשידורי לוויין.

הערוץ משדר תוכניות בידור, תוכניות חדשותיות וסרטי תעודה שונים. בניגוד לעמדת ערוצי הטלוויזיה הממלכתיים ומרבית הערוצים ברוסיה, הערוץ סיקר באופן נרחב את המחאות ברוסיה ופרשת פוסי ריוט. כשני שלישים משידורי הערוץ מועברים בשידור חי. 

הערוץ נתקל בקשיים בקבלת רישיונות שידור מרשויות רוסיה לאחר שהביע תמיכה בפעיל הפוליטי אלכסיי נבלני ולאחר שבינואר 2014 שודרה תוכנית שעסקה במצור על לנינגרד בתקופת מלחמת העולם השנייה; בתוכנית נשאלה השאלה האם שווה היה להיכנע לנאצים על מנת להציל חיים. התוכנית גררה ביקורת נרחבת נגד הערוץ, וחרף ההתנצלות הרשמית מטעם עורכי הערוץ, מרבית רשתות הכבלים מחקו את הערוץ מלוח השידורים, וזה עבר לשידור באמצעות לוויינים ושידור אינטרנטי.

ב-1 במרץ 2022, ממשלת רוסיה חסמה את הגישה לגשם עקב סיקור הפלישה של כוחות רוסים לאוקראינה.

ב-18 ביולי 2022, הערוץ החל לשדר מחדש בעקבות הקמת משרד ראשי חדש בריגה לאחר שנאלץ לסגור את משרדיו שבתוך רוסיה וקבלת רישיון אירופי לשידור. משרדי משנה הקומו גם בטביליסי, בפריז, ובאמסטרדם. הערוץ ביקורתי ביותר למשטר הרוסי ותומך בצד האוקראיני בפלישה הרוסית לאוקראינה.

ב-6 בדצמבר 2022 ביטלה רשות התקשורת של לטביה את רישיון השידור של הערוץ בעקבות התבטאות של אחד ממנחי החדשות שקרא לתרום ביגוד וציוד לחיילים רוסיים שנלחמים באוקראינה. ראשי הערוץ התנצלו והמגיש פוטר מהתחנה. בדצמבר 2022 קיבלה רישיון לשידור בהולנד, והאולפן הראשי הועבר לאמסטרדם.

היסטוריה
--------

דמיטרי מדבדב בעת ביקור באולפני הערוץ. 25 באפריל 2011.
הערוץ הוקם באפריל 2010 וכבר מלכתחילה נודע באופי השידורים החתרני והמנוגד למדיניות ערוצי הטלוויזיה הממלכתיים במדינה, באשר הוא נוטה לבקר את חברי מפלגת רוסיה המאוחדת ובכירי ממשלת רוסיה.

ב-2011 הוענק לערוץ פרס מיוחד מטעם אקדמיה הרוסית לטלוויזיה. ב-2012 נטל הערוץ חלק בתחרות ממשלתית להפיכתו לערוץ פדרלי בתמיכה ממשלתית, אך הערוץ נכשל ולא נכנס לחבילת הסיוע הממשלתית.

בינואר 2014 ספג הערוץ ביקורת על שידור תוכנית בעניין המצור על לנינגרד, דבר שהביא לניתוקו ממרבית רשתות הכבלים ברוסיה. במרץ אותה שנה מנכ"לית הערוץ, נטליה סינדייבה, הביעה חשש כי הערוץ עלול להיסגר בתוך ארבעה חודשים. במרץ 2014 הצליח הערוץ לגייס במימון ציבורי כמיליון דולר.

בינואר 2017 המועצה הלאומית לרדיו וטלוויזיה של אוקראינה אסרה לשדר את הערוץ במדינה, והערוץ חדל לשדר לאוקראינה.

באוגוסט 2021 הערוץ הוצא אל מחוץ לחוק ברוסיה. במרץ 2022, בעקבות שידור ביקורתי נגד הפלישה הרוסית באוקראינה, עובדי הערוץ היו נתונים להגבלות קשות מצד הרשויות במדינה ועובדיו החליטו על הפסקת השידורים.

לבקשת משרד התובע הכללי של רוסיה ב-1 במרץ 2022, הרגולטור ברוסיה הגביל את הגישה למשאבי המידע של הערוץ. זמן קצר לאחר מכן האתר נחסם. ב-2 במרץ 2022 עזבו חלק מעובדי הערוץ, כולל העורך הראשי, את רוסיה עקב איומים נגדם. יו"ר המועצה הנשיאותית לפיתוח חברה אזרחית וזכויות אדם, ולרי פאדייב, הסביר את ההחלטה בכך שבוצע שידור נאומים של מתנגדי הלחימה באוקראינה.

ב-3 במרץ 2022 הודיעה מנכ"לית הערוץ נטליה סינדייבה כי צוות הערוץ החליט להשעות זמנית את פעילות הערוץ. לפני שחברי צוות הערוץ עזבו את האולפן במהדורה האחרונה הם קראו "די למלחמה".

ב-6 ביוני 2022, הופצה הודעה בתקשורת שחברת TV RAIN קיבלה רישיון שידור ממועצת המדיה האלקטרונית של לטביה שחל החל מ-9 ביוני, זאת לצד איסור על שידורי הערוצים הפדרליים הרוסים במדינה. באותו היום העורך הראשי טיחון דזיאדקו אישר את הידיעה, והודיע למעשה על חידוש שידורי הערוץ, אך אמר שנדרשת עבודה רבה עד שהערוץ יתחיל לשדר, ושהוא עדיין לא יתחיל את שידוריו ב-9 ביוני. אולפני הערוץ המחודש יהיו בלטביה, הולנד, צרפת וגיאורגיה.

הנהלת הערוץ
-----------

### מנכ"ל

* נטליה סינדייבה (מאפריל 2010 עד מרץ 2022)

### עורכים ראשיים

* מיכאיל זיגאר (2010 - 2015)
* רומן בדאנין (2016 - 2022)
* טיחון דזיאדקו (2022)

תוכניות בולטות
--------------

* כאן ועכשיו (חדשות)
* קוזירב אונליין - בהנחיית מיכאיל קוזירב
* סובצ'אק - תוכנית ראיונות בהנחיית קסניה סובצ'אק

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **דוז'ד** |

* 

* אתר האינטרנט הרשמי של רוסית (ברוסית)
* דוז'ד, ברשת החברתית פייסבוק

* דוז'ד, ברשת החברתית אקס (טוויטר)

* דוז'ד, ביישום טלגרם

* דוז'ד, ברשת החברתית אינסטגרם

* דוז'ד, ברשת החברתית טיקטוק

* דוז'ד, ברשת החברתית VK

* דוז'ד, ברשת החברתית LinkedIn

* דוז'ד, סרטונים בערוץ היוטיוב

הערות שוליים
------------

1. ↑  Russian news channel signs out saying ‘No To War,’ plays ‘Swan Lake’ as staff walks out, The Indian Express, ‏2022-03-04 (באנגלית)
2. ↑  הערוץ שנלחם בפוטין מדירה במוסקבה
3. ↑  ערוץ הטלוויזיה העצמאי היחיד ברוסיה נאבק על חייו
4. ↑  Latvia shuts down exiled Russian TV channel Dozhd, POLITICO, ‏2022-12-06 (באנגלית אמריקאית)
5. ↑  Russian independent TV Rain gets license to broadcast from the Netherlands, POLITICO, ‏2023-01-10 (באנגלית אמריקאית)
6. ↑  Украина запретила вещание Дождя
7. ↑
8. ↑  В России заблокировали сайты «Эха Москвы» и «Дождя», Meduza (ברוסית)
9. ↑
10. ↑
11. ↑
12. ↑  N12 - המילים האחרונות של הערוץ הרוסי שהורד מהמסך, באתר N12, ‏2022-03-04
13. ↑  Andrew Stanton, Russian TV banned in Latvia until Putin gives in to Ukraine's demands, Newsweek, ‏2022-06-06 (באנגלית)
14. ↑  , Twitter
15. ↑  Роман Баданин станет главным редактором Дождя // «Дождь»

| רשתות טלוויזיה עיקריות בפדרציה הרוסית רוסיהרוסיה |
| --- |
| הרשת הרוסית לשידורי רדיו וטלוויזיה |
| החבילה הראשונה | הערוץ הראשון • רוסיה-1 • Match TV • ‏НТВ • ערוץ 5 • רוסיה-תרבות • קרוסלה • רוסיה-24 • הערוץ הציבורי • TV Center |
| החבילה השנייה | REN TV • ‏CTC • ספאס • דומשניי • THT • TV3 • יום שישי • MIR • זבזדה • Muz-TV |
| כבלים ולווין |
| ערוצים נוספים | RTVi • 2x2 • מוסקבה 24 • מוסקבה. אמון • RTR Planeta |
| ערוצי חדשות ובידור | רוסיה-24 • Russia Today ‏ • RBK • גשם |
| ערוצי מוזיקה | Russian Music Box •‏ Muz-TV |
| ערוצי ילדים ונוער | Nickelodeon • Disney |
| ערוצי טבע ומדע | Discovery • National Geographic |
| ערוצי עבר | רוסיה-2 • TV-6 |
| שונות | VGTRK‏ • Tricolor TV • ‏NTV Plus • ‏Star Media • גזפרום מדיה • מגדל אוסטנקינו • National Media Group • גזפרום-מדיה • CTC Media‏ • UTH רוסיה |

|  |  |
| --- | --- |
| בקרת זהויות עריכת הנתון בוויקינתונים | 
* GND: 110908983X
* ISNI: 0000 0004 9472 1537
* LCCN: no2017014506
* VIAF: 281146998401318941597
* WorldCat: lccn-no2017014506

 |